Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 31/12/4403	Nitra, 17.7.2012
EEČ : 2-32-102-2012

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
realizované policajtom Obvodné oddelenie PZ Lužianky pod spisovou značkou ORP-12/LU-NR-2012.
Dňa 29.06.2012 pred probačným a mediačným úradníkom vyhlásili každý samostatne slobodne, vážne a určito, že spáchali skutok spočívajúci v tom, že v čase od 12:00 hod. dňa 27.10.2011 do 8:00 hod. dňa 02.11.2011 po predchádzajúcej vzájomnej dohode vnikli do zadnej časti areálu materskej škôlky v obci XXXXX - XXXXX č. 215, ktorá nie je oplotená, následne prešli k dreveným dverám nachádzajúcich sa v zadnej časti budovy, nad ktorými je umiestnené okienko, ktoré vytlačili do strany a následne ním vnikli do budovy MŠ a z neuzamknutého písacieho stola jednej z tried odcudzili finančnú hotovosť vo výške 90,- €, pričom poškodenej organizácii Obecnému úradu XXXXX, ktorá je zriaďovateľom materskej školy, škoda spôsobená nebola, nakoľko odcudzené peniaze boli neskôr oboma obvinenými mladistvými v plnej výške vydané a vrátené poškodenej obci,
	
- poškodená organizácia Obecný úrad XXXXX v zastúpení v zastúpení  starostkou obce XXXXX, si neuplatnila nárok na náhradu škody, nakoľko jej bola spôsobená škoda v plnej výške dňa 25.11.2011 uhradená,
a
	- dňa 29.06.2012 vložil zákonný zástupca obvineného mladis. XXXXX na účet Okresnej prokuratúry Nitra číslo 1836496151/0200, peňažnú sumu vo výške 60,- EUR určenú na všeobecne prospešné účely, z ktorej 50 % určila štátu na pomoc obetiam trestnej činnosti a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802 a
-	dňa 09.07.2012 bola na účet Okresnej prokuratúry Nitra číslo 1836496151/0200 pripísaná suma 30,- €, ktorú tam poukázal zákonný zástupca obvineného mladis. XXXXX určenú na všeobecne prospešné účely, z ktorej 50 % určila štátu na pomoc obetiam trestnej činnosti a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802.

Odôvodnenie: 
Policajt Obvodného oddelenia Policajného zboru Lužianky uznesením vydaným pod ČVS: ORP-12/LU-NR-2012 zo dňa 10.01.2012 podľa § 199 odsek 1 Trestného poriadku začal trestné stíhanie pre prečin krádeže podľa § 212 odsek 2 písmena a) Trestného zákona.

Policajt Obvodného oddelenia Policajného zboru Lužianky uznesením vydaným pod tým istým ČVS dňa 24.01.2012 podľa § 206 odsek 1 Trestného poriadku vzniesol obvinenie mladis. XXXXX a obvinenému mladis. XXXXX za prečin krádeže spáchaného formou spolupáchateľstva podľa § 20 k § 212 odsek 2 písmena a) Trestného zákona na skutkovom základe uvedenom vo výrokovej časti tohto uznesenia.

	Preskúmaním predmetného spisového materiálu bolo zistené, že obvinení mladis. XXXXX a mladis. XXXXX sa svojím konaním dopustili spáchania prečinu krádeže spáchaného formou spolupáchateľstva podľa § 20 k § 212 odsek 2 písmena a) Trestného zákona, pričom ide o prečin, za ktorý Trestný zákon ustanovuje trest odňatia slobody až na 2 (dva) roky, pričom v prípade mladistvých podľa § 117 odsek 1 Trestného zákona sa trestné sadzby odňatia slobody ustanovené Trestným zákonom znižujú na polovicu. Takto upravená horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 odsek 1 Trestného poriadku.

Obvinení mladis. XXXXX a mladis. XXXXX a poškodená organizácia Obecný úrad XXXXX v zastúpení splnomocnenou XXXXX uzavreli dňa 29.06.2012 v konaní pred probačným a mediačným úradníkom Okresného súdu Nitra XXXXX (č. k.  2M/8/2012) zmier, z obsahu ktorého vyplýva, že poškodená organizácia si neuplatňuje nárok na náhradu spôsobenej škody, nakoľko jej bola spôsobená škoda v plnej výške oboma obvinenými uhradená dňa 25.11.2011 a tým považuje svoje nároky voči obvineným za celkom a úplne uspokojené.

 Obvinení mladis. XXXXX a mladis. XXXXX slobodne, vážne, zrozumiteľne a určito vyhlásili, že spáchali skutok, pre ktorý sú trestne stíhaní. 

Obvinený mladis. XXXXX poukázal prostredníctvom svojho zákonného zástupcu na účet Okresnej prokuratúry Nitra číslo 1836496151/0200 sumu 30,- €, ktorá bola naň pripísaná dňa 09.07.2012, určenú na všeobecne prospešné účely, z ktorej 50 % určil štátu na pomoc obetiam trestnej činnosti a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802.

 Dňa 29.06.2012 vložil zákonný zástupca obvineného mladis. XXXXX na účet Okresnej prokuratúry Nitra číslo 1836496151/0200, peňažnú sumu vo výške 60,- EUR určenú na všeobecne prospešné účely, z ktorej 50 % určil štátu na pomoc obetiam trestnej činnosti a 50 % občianskemu združeniu - Organizácia muskulárnych dystrofikov v SR, so sídlom Banšelova č. 4, Bratislava, IČO: 00624802. 

Tieto sumy na všeobecne prospešné účely boli obvinenéným mladistvým určené vo výške spolu 90,- EUR s prihliadnutím na to, že sú ešte mladiství, ich ochotu a úprimné oľutovanie spáchaného skutku, na dotknutý záujem a vzniknuté následky, na výšku škody, ktorú spôsobili svojím konaním tiež vo výške 90,- € a na ich majetkové pomery. Z týchto dôvodov uvedená suma nie je neprimeraná závažnosti spáchaného prečinu.

Obvinení mladis. XXXXX a mladis. XXXXX a poškodená organizácia Obecný úrad XXXXX v zastúpení splnomocnenou XXXXX súhlasili s uzatvorením zmieru.

Z odpisu registra trestov obvineného mladis. XXXXX a mladis. XXXXX vyplýva, že doposiaľ neboli súdne trestaní.

Zo správy Obvodného úradu Nitra vyplýva, že mladis. XXXXX a mladis. XXXXX neboli doposiaľ priestupkovo postihnutí. 

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osoby oboch obvinených mladistvých a na ich osobné a majetkové pomery som dospela k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Podľa § 185 a nasl. Trestného poriadku, obvinený a poškodený môžu do troch dní od doručenia proti uzneseniu o zastavení trestného stíhania podať sťažnosť na Okresnú prokuratúru Nitra, ktorá má odkladný účinok. 
Podľa § 345 odsek 1, 2 Trestného poriadku, opravné prostriedky v prospech mladistvého môže podať, a to i proti jeho vôli, aj orgán sociálnoprávnej ochrany detí a sociálnej kurately; lehota na podanie opravného prostriedku mu plynie samostatne. Sťažnosť v prospech mladistvého môžu podať aj jeho príbuzní v priamom pokolení, jeho súrodenec, manžel a druh; lehota na podanie sťažnosti sa im končí tým istým dňom ako mladistvému.

Mgr. Soňa Struhárová
prokurátorka